open-index/open-wikipedia-markdown huggingface dataset:
קרנז'י אנטואן

**קרנז'י אנטואן** (בצרפתית: **Carnejy Antoine**; נולד ב-27 ביולי 1991 בפריז שבצרפת) הוא כדורגלן האיטי-צרפתי המשחק בעמדת החלוץ בקבוצת ואלנסיין מהליגה הצרפתית השלישית בכדורגל ובנבחרת האיטי.

## קריירת מועדונים
עד שנת 2022 שיחק אנטואן בקבוצות נואזי-לה-סק, ברטיקס, פר-לה-מזייר, סנט-ז'אן-לה-בלאן, סנט-פריבה-סנט-ממין ואורליאן מהליגות הנמוכות בצרפת ובבלגיה.

ב-19 בינואר 2022 חתם על חוזה לשנה וחצי בקאזה פיה א.ק. מהליגה הפורטוגלית השנייה. בתום עונת  העפיל עם המועדון לליגת העל הפורטוגלית. בסך הכול ערך 21 הופעות ליגה במדי המועדון, בהן הבקיע חמישה שערים.

ב-31 בינואר 2023 חתם בהפועל חיפה מליגת העל הישראלית.

## קריירה בינלאומית
ב-5 ביוני 2021 ערך אנטואן את הופעת הבכורה שלו בנבחרת האיטי, בניצחון 0–10 על נבחרת איי טרקס וקייקוס במסגרת מוקדמות מונדיאל 2022. במשחק זה הבקיע את שלושת שערי הבכורה שלו בנבחרת.

## קישורים חיצוניים

## הערות שוליים

קטגוריה:כדורגלנים האיטים
קטגוריה:כדורגלנים צרפתים
קטגוריה:חלוצי כדורגל האיטים
קטגוריה:חלוצי כדורגל צרפתים
קטגוריה:פריז: כדורגלנים
קטגוריה:כדורגלני אורליאן
קטגוריה:כדורגלני קאזה פיה א.ק.
קטגוריה:כדורגלני הפועל חיפה
קטגוריה:כדורגלני פיירנסה
קטגוריה:כדורגלני ואלנסיין
קטגוריה:כדורגלני נבחרת האיטי
קטגוריה:כדורגלנים זרים בישראל
קטגוריה:ספורטאים זרים בפורטוגל
קטגוריה:כדורגלני גביע הזהב 2021
קטגוריה:כדורגלני גביע הזהב 2023
קטגוריה:האיטים שנולדו ב-1991
קטגוריה:צרפתים שנולדו ב-1991
SIG MCX

**SIG MCX** היא משפחה של כלי ירייה שתוכננו ויוצרו על ידי זיג זאואר, מיוצרים הן בדגמים סלקטיביים של אש והן בדגמים חצי אוטומטיים בלבד, וכוללים מערכת בוכנות גז קצרת מהלך, אשר עברה בירושה מתת-מקלע SIG MPX הקודם. ה-MCX זמין בתצורות רובה, קרבין, רובה קצר קנה ואקדח (התצורה האחרונה תואמת בדרך כלל את ההגדרה של קרבין קומפקטי אך בעלת סד אקדח ולא קת רגילה או מתקפלת).

הרובה פותח לכדי דגם ה-Spear אשר אומץ בקליבר .277 Fury (6.8x51 מ"מ) תחת השם רובה M7 על ידי צבא ארצות הברית ב-2022.

בשנת 2023 במהלך מלחמת חרבות ברזל, פרסם דובר צה"ל תמונות של הנשק בשימוש יחידת שלדג.

## משתמשות עיקריות
300px|ממוזער|מפת מדינות משתמשות (בכחול) בדגמי SIG MCX
*  - בשימוש מספר יחידות משטרה ויחידות פיקוד המבצעים המיוחדים
*  - בשימוש כוחות יחידת אלפא
*  - בשימוש הכוחות המיוחדים (COMSUBIN) של הצי האיטלקי
*  - בשימוש כוחות פיקוד המבצעים המיוחדים המשולבים (JSOC)
*  - בשימוש מספר כוחות שיטור ברחבי המדינה
*  - בשימוש כוחות מבצעים ימיים מיוחדים (MARSOF) של חיל הנחתים ההולנדי
*  - בשימוש יחידות משטרה חמושות ללוחמה בטרור (CTSFO), הכוחות המיוחדים של הממלכה המאוחדת וחיל הנחתים המלכותי
*  - בשימוש שייטת 13, סיירת מטכ"ל ויחידת שלדג
*  - בשימוש הצי הספרדי והמשמר האזרחי

## קישורים חיצוניים

* 

## הערות שוליים

קטגוריה:רובים חצי-אוטומטים
קטגוריה:זיג זאואר
ויקטור ורניקוס

**ויקטור ורניקוס-יורגנסון** (; נולד 23 באוקטובר 2006) הוא זמר-יוצר יווני-דני, ייצג את יוון באירוויזיון 2023, שהתקיים בליברפול שב, עם השיר "What They Say" ("מה שהם אומרים").

## ביוגרפיה
ורניקוס נולד ב-23 באוקטובר 2006 באתונה לאב דני ולאם ממוצא יווני. בגילים ארבע, שמונה ועשר התחיל ללמוד נגינה על פסנתר, פיתוח קול ונגינה על גיטרה בהתאמה. כבר בגיל 11 החל לכתוב את שיריו, ומאז 2021 להפיקם באופן מסחרי.

בשנת 2022 הגיש ורניקוס לתאגיד השידור היווני את מועמדתו לייצוג המדינה באירוויזיון 2023, שיתקיים בליברפול. ב-28 בדצמבר נחשף כי שירו, "What They Say", עבר את שלב הסינון המקדים, ונכלל ברשימה הקצרה של התאגיד עם עוד שישה מועמדים. לאחר מכן נמנה בין שלושת המועמדים האחרונים. ב-30 בינואר 2023 הוכרז על ידי ERT כנציג יוון הנבחר לאירוויזיון הקרוב. הוא יהיה האמן הצעיר ביותר שייצג את המדינה בתחרות. ב-11 במאי 2023 ביצע ורניקוס את "What They Say" על בימת חצי הגמר השני של אירוויזיון 2023. הוא נכשל בניסיון להעפיל לגמר התחרות, שהתקיים ב-13 במאי.

## קישורים חיצוניים

## הערות שוליים

קטגוריה:זמרים-יוצרים יוונים
קטגוריה:זמרים-יוצרים דנים
קטגוריה:פסנתרנים
קטגוריה:נציגי יוון באירוויזיון
קטגוריה:משתתפי אירוויזיון 2023
קטגוריה:יוונים שנולדו ב-2006
מיודנטוזאורוס

**מיודנטוזאורוס** (שם מדעי: *Miodentosaurus*; מילולית: "לטאת מעטת שיניים") הוא סוג נכחד של זוחל ימי מסדרת התאלטוזאוריה, מקבוצת הדיאפסידים אשר חי במשך הטריאס בסין שלפני 235 עד 221.5 מיליון שנה.

זוחל זה תואר בידי החוקרים Y. N. Cheng, X. C. Wו-T. Sato בשנת 2007, לאחר שנחשף בתצורות שיאווה  שגוויג'ואו, בסין ונכלל בו מין יחיד - *Miodentosaurus brevis*, שמשמעותו: קצר.

סוג זה השתייך לקבוצה של זוחלים ימיים שחיו רק במשך הטריאס והוא הגיע לפי הערכות עד לאורך 4.4 מטרים. הדבר הופך אותו לגדול מבני סדרתו, אולי לצד הסוג *Askeptosaurus* ושל הקונביספינה (*Concavispina*). נמצאו ממנו מפרקים גפיים וזנב וכן אגן ירכיים וחוליות בודדות. היו לו טפרים שטוחים וארוכים וזנב מוארך שעזרו לו לנוע ביעילות במים בדומה ללוטרה או תנין. ככל הנראה הוא היה אוכל דגים וטרף דומה.

## קישורים חיצוניים

## הערות שוליים

קטגוריה:מאובני טקסונים שתוארו ב-2007
קטגוריה:תאלטוזאוריה
קטגוריה:בעלי חיים שחיו בטריאס עליון באסיה
What They Say

"**What They Say**" (בעברית: "**מה שהם אומרים**") הוא סינגל שהוקלט על ידי הזמר-יוצר היווני-דני ויקטור ורניקוס. יצא לאור ב-12 במרץ 2023, ונבחר לייצג את יוון באירוויזיון 2023, שהתקיים בליברפול שב.

## על השיר
בריאיון לסקיי טיוי סיפר ורניקוס כי "What They Say" נכתב והולחן על ידו בגיל 14 וכי זהו השיר האהוב ביותר עליו שיצר. משכך החליט להוציא אותו באופן מסחרי, ולהגישו לרשות השידור היוונית (ERT) כמועמד לייצוג המדינה באירוויזיון 2023.

## לפני האירוויזיון
ב-26 באוגוסט 2022 יצאה רשות השידור היוונית ERT בקול קורא להגשת שירים לשלב הסינון עד ל-9 באוקטובר. שבעה שירים נבחרו על ידי ועדה מקצועית בת שבעה חברים, ונחשפו ב-28 בדצמבר 2022. לאחר מכן הוקמה ועדה ציבורית אחרת, המורכבת משבעים חברים, שנבחרו באופן אקראי מתוך 2,982 בקשות שהוגשו לפי קבוצת גיל. הרכב הוועדה היה עשרים וחמישה אנשים מגילי 18–24, עשרים חברים מגילי 25–34, חמישה עשר משתתפים מגילי 35–45 ועשרה מעל גיל 45. ב-19 בינואר 2023 קבעה ERT אתשלושת השירים שעלו לשלב הבא.

שילוב הקולות מהוועדה הציבורית (50.6%) והוועדה המקצועית (49.4%) בחר את השיר היווני. ורניקוס קיבל 740 קולות מהוועדה אמנותית ו-509 קולות מהוועדה ציבורית (1,249 סך הכל). הוא גבר על המקום השני ב-117 קולות, ונבחר לייצג את יוון באירוויזיון 2023.

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. יוון שובצה למחצית הראשונה של חצי הגמר השני, שהתקיים ב-11 במאי 2023.

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. יוון שובצה שמינית, אחרי איסלנד ולפני פולין. ב-11 במאי 2023 ביצע ורניקוס את "What They Say" על בימת חצי הגמר השני של אירוויזיון 2023. הוא נכשל בניסיון להעפיל לגמר התחרות, שהתקיים ב-13 במאי.

## קישורים חיצוניים

## הערות שוליים

קטגוריה:שירי אירוויזיון 2023
קטגוריה:שירי יוון באירוויזיון
קטגוריה:שירים באנגלית
קונביספינה

**קונביספינה** (שם מדעי: *Concavispina*; מילולית: "קוצים קעורים") הוא סוג נכחד של זוחל ימי מסדרת התאלטוזאוריה, מקבוצת הדיאפסידים אשר חי במשך הטריאס בסין שלפני 237 עד 228 מיליון שנה. 

הסוג ידוע ממאובנים שהתגלו בתצורות שיאווה  שבגוויג'ואו, בסין וכללו שרידי עמוד שדרה, חוליות צוואר וגב ועצמות גפיים וכן שרידי לסת עליונה קמורה ומעוקלת כלפי מעלה, ממנה קיבל את שמו. הסוג תואר ב-2013 והוא כלל מין בודד - *Concavispina biseridens*.
## מאפיינים
זוחל זה היה שוכן ימים שנע בצורה גלית במים בדומה לתנין או לוטרה ולפי ממצאיו נראה שהגיע לאורך של 364 ס"מ, כשרבע ממנה כללה הגולגולת באורך 50 ס"מ. הדבר הופך אותו לסוג השני בגודלו לסדרתו לאחר קרובו המיודנטוזאורוס. לזוחל היו שיניים דומות לשיני לטאה, קטנות יחסית שנועדו ללכוד טרף כמו דגים במים.

## קישורים חיצוניים

## הערות שוליים

קטגוריה:מאובני טקסונים שתוארו ב-2013
קטגוריה:תאלטוזאוריה
קטגוריה:בעלי חיים שחיו בטריאס עליון באסיה
נאוסטנוזאורוס

**נאוסטנוזאורוס** (שם מדעי: *Neosteneosaurus*; משמעות השם: "סטנוזאורוס חדש") הוא סוג נכחד של דמוי-תנין מהקבוצה ת'לאטוסוכים, אשר התקיים בין היורה התיכון ליורה העליון שלפני 165 עד 158 מיליון שנה מזמננו באירופה.

דמוי-תנין זה ידוע מממצאי מאובנים שהתגלו בתצורות חימר אוקספורד  וב-"Marnes de Dives" שבנורמנדי, צרפת. הסוג תואר ב-2020 ונכלל בו מין יחיד - *Neosteneosaurus edwardsi*. מין זה כבר היה ידוע מ-1868 אך הוא תואר כחלק מהסוג סטנוזאורוס (*Steneosaurus*). מין נוסף שתואר ב-1913, *Steneosaurus hulkei* היום נחשב לשם נרדף למין הנוכחי.

מדענים שחקרו את דגימות דמוי-תנין זה העלו שהגיע לאורך של 7 מטרים. שנה לאחר מכן אומת אורכו רק ל-6.6 מטרים, אך עדיין הוא נותר דמוי-התנין הגדול ביותר הידוע שהתקיים ביורה התיכון. 

הוא שחה במימי ים טתיס וטרף זוחלים ימיים אחרים, דגים, סרטנים ועוד בפיו העטוי בשיניים שטוחות יחסית שהזכירו לסתות של סרקוסוכוס.

## קישורים חיצוניים

## הערות שוליים

קטגוריה:מטריורינכוסיים
קטגוריה:מאובני טקסונים שתוארו ב-2020
סיקוזאורוס

**סיקוזאורוס** (שם מדעי: *Sycosaurus*) הוא סוג נכחד של תראפסיד ממשפחת הגורגונופסיים, אשר התקיים בסוף הפרם בטנזניה שלפני 259 עד 252.3 מיליון שנה מזמננו. 

## תיאור
הסוג תואר למדע ב-1924 בידי החוקר סידני ה. הויטון  ממאובנים מ-"Usili Formation" שבטנזניה, כשבעבר זוהה עם הסוג ליקנופס. נכללו בסוג 2 מינים:
* *Sycosaurus laticeps* - תואר ב-1924
* *Sycosaurus nowaki* - תואר ב-1936

הסינאפסיד היה בינוני בגודלו באורך של 1.2 עד 2.5 מטרים, כשהיה דומה מאוד לרובידגיה מאותו אזור. אורך הגולגולת הגיע ל-34 עד 24 ס"מ והוא היה בעל לסתות ארוכות בעלות נשיכה מרשימה אך חלל עיניים קטן יחסית. מבנה הלסתות כלל 5 שיניים חותכות עליונות ולצידיהם שיניים דמויות-ניבים ומקדמת הלסת זוג אחד של ניבים ארוכים שבלטו מחוץ ללסת. מבנהו של הסיקוזאורוס מרמז שהיה צייד מהיר של אוכלי צמחים מתקופתו, בעיקר תראפסידה אחרים כמו הכיסטצפאלוס.

## קישורים חיצוניים

## הערות שוליים

קטגוריה:גורגונופסיים
קטגוריה:בעלי חיים שחיו בפרם באפריקה
קטגוריה:מאובני טקסונים שתוארו ב-1950
הולנד באירוויזיון 1960

**[[הולנד באירוויזיון|הולנד]] ב[[אירוויזיון 1960]]** השתתפה עם השיר "Wat een geluk" (בעברית: "איזה מזל"), שבוצע על ידי הזמר ההולנדי רודי קרל. זוהי השתתפותה החמישית של הולנד בתחרות הזמר של האירוויזיון. השיר והזמר נבחרו ב- של אותה שנה.

## לפני האירוויזיון
[ממוזער|[רודי קרל, נציג הולנד לאירוויזיון 1960]]
הקדם הלאומי נערך באולפני  בהילברסום, בהנחייתב של האני ליפס. בגמר התחרו שמונה שירים, כאשר כל השירים הוצגו פעמיים על ידי שני זמרים שונים. פעם אחת עם תזמורת מלאה ופעם אחת בתזמורת מצומצמת יותר. פורמט בחירת השיר והזמר היה זהה לפורמט שהיה נהוג בשנה הקודמת, מלבד העובדה שבאותה שנה כל זמר הופיע פעם אחת בלבד כך שהיו 16 משתתפים בסך הכול.

השיר הזוכה נבחר על ידי הצבעות של חברי השיפוט השונים, לאחר מכן, ועדה מומחית החליטה מי משני המבצעים של השיר הזוכה ייצג את הולנד באירוויזיון. לאחר הכרזת "Wat een geluk" כשיר הזוכה, חבר המושבעים בחר ברודי קרל על פני  כמבצע השיר.

## באירוויזיון
ב-29 במרץ 1960 הופיע קרל על בימת האירוויזיון. הוא שר עשירי בסדר ההופעות, לפני גרמניה אחרי שווייץ. לאחר ספירת הקולות הגיע קרל למקום ה-12 עם שתי נקודות בלבד.

### נקודות שהוענקו להולנד

### נקודות שהעניקה הולנד

## הערות שוליים

קטגוריה:הולנד באירוויזיון
קטגוריה:מדינות באירוויזיון 1960
יעקב קוסטרינסקי

שמאל|ממוזער|200px
ד"ר **יעקב קוסטרינסקי** (1896 – יולי 1982) היה אגרונום, מוותיקי התחנה לחקר החקלאות, חוקר פלחה.

## ביוגרפיה
קוסטרינסקי נולד בשנת 1896 בכפר ליד בריסק. הוא למד בישיבה ובמלחמת העולם הראשונה היה קצין בחיל הפרשים של צבא רוסיה, וממקימי הצבא האדום. הוא למד חקלאות בבית הספר לחקלאות בחרקוב והיה חבר בצעירי ציון והחלוץ. בשנת 1924 הוא הוגלה לשלוש שנים לקירגיזיה בגלל פעילותו הציונית, ושם הועסק כאגרונום ממשלתי. לאחר שנה הוסכם על קיצור עונשו בתנאי שיעזוב את ברית המועצות וקוסטרינסקי עלה לארץ ישראל בסוף 1925. הוא התיישב בנהלל ועבד בחקלאות כדי להכיר את החקלאות הישראלית, בערבים לימד עולים חדשים עברית. עם הקמת תחנת הניסיונות ליד גבת, הוזמן קוטרינסקי לעבוד בתחנה. לאחר פטירתו של מנהל התחנה בגבת, מרדכי וילקנסקי, בשנת 1935, עבר לרחובות למרכז של התחנה לחקר החקלאות. בשנת 1956 הוא סיים לימודי תואר שלישי באוניברסיטה העברית בירושלים.

קוסטרינסקי התמחה במחקר הפלחה ועסק במיוחד בטיפוח זנים שיאפרו גידול של דגנים שונים בישראל בחקלאות ממוכנת. הוא עסק בין השאר בטיפוח חיטה, שיפון, חריע וחמצה. מחקר רב השקיע בניסיונות להחזיר את גידול השומשום לישראל, גידול שהיה נושא עבודת הדוקטורט שלו. הוא הוציא שני כרכים בשם "גידול תבואות" על גידול הפלחה בישראל, ספרים שנחשבו לתנ"ך של גידולי השדה בישראל.

בשנת 1964 קיבל את פרס העבודה.

## משפחתו
קוסטרינסקי התחתן עם דבורה לבית פאיאנס, ונולדו להם בן, מרדכי, ובת רבקה ברטל.

## קישורים חיצוניים
*יעקב קוסטרינסקי, אתר מכון וולקני

## הערות שוליים

קטגוריה:סגל מכון וולקני
קטגוריה:אנשי העלייה הרביעית
קטגוריה:אגרונומים ישראלים
קטגוריה:אישים הקבורים ברחובות
קטגוריה:ישראלים שנולדו ב-1896
קטגוריה:ישראלים שנפטרו ב-1982
ארתאח

**ארתאח** (בערבית: **ارتاح**) הוא שם של כפר מדרום לטולכרם, בגובה של כ-95 מטר מעל פני הים, שבתחילת 1967 הפך לשכונה הדרומית בעיר.

## מקור השם
על פי וילנאי מקור השם קשור באגדה הערבית כי כאן נח יעקב אבינו, באחד מנדודיו בארץ. משמעות המלה הערבית ראחה (راحة) היא - מנוחה. ראה להלן - אתרים בכפר.

## היסטוריה
בכפר מפוזרים רצפות פסיפס, שרידי בתים, שרידי חומות, בורות ועוד שמתוארכים לתקופה הרומית.

עד סיום סלילת הקטע של כביש 4 בין רעננה וחיפה במהלך המרד הערבי הגדול, עברה הדרך הראשית מתל אביב לחיפה בין קלקיליה לטולכרם באירתח. 

בעקבות הסכמי שביתת הנשק בתום מלחמת העצמאות, בהן קיבלה ישראל את השטח עד המסילה המזרחית ההיסטורית, נמצאה אירתח בגדה המערבית של ממלכת ירדן קרובה מאוד לקו הירוק ולמסילת הרכבת.

בתחילת 1967 התנהל משא ומתן בין הנהגת הכפר ועיריית טולכרם שתוצאתו הייתה סיפוח הכפר לעיר וחיבור הכפר לרשת החשמל של טולכרם.

## אוכלוסייה

כאמור, ב 1967 הפך הכפר לחלק מהעיר טולכרם ותושביו נכללו במספר תושבי העיר.

אחת המשפחות העתיקות בכפר היא משפחת אלפאח'ורי (الفاخوري), שנקראת כך על שום עיסוקה בעבר: קדרוּת.

במפקד האוכלוסין של שנת 1931 נמנו ארבעה נוצרים בין תושבי הכפר.

## אדמות, חקלאות ומים
שטח הכפר היה 2,949 דונם, מתוכם 2,539 דונם בבעלות פרטית ועוד 410 דונם במושע.

על אף היותו פרבר של העיר טולכרם, ארתח נמצאת בשטח B בשל הסמיכות לגדר ההפרדה.

התושבים מגדלים עצי הדר, שקדים, ענבים ותאנים וכן גידולי שדה. היישוב מחובר לרשת המים של טולכרם בשנות השבעים ונבנתה בריכת אגירה, אך החקלאות נשענת עדיין על מי גשמים וכן שלוש בארות ארטזיות.

## אתרים בכפר

# "**בנות יעקב**" (بنات النبي يعقوب): על פי וילנאי כאן היה מקום מנוחתו של יעקב אבינו ומדובר בשיבוש. השם המקורי היה בְּנָאיָאת יעקוב (بنايات يعقوب), כלומר הבניין של יעקב והוא השתבש לבָּנּאת יעקב (بنات يعقوب), כלומר הבנות של יעקב. מדובר במבנה עתיק בן שני חדרים גדולים, עם שתי כיפות. במבנה משובצים אבנים גדולות ולידו פזורים שרידי עמודים, בית בד, בורות מים ועוד. בעבר נהגו לחגוג במקום את "חג הנביא יעקב" והיו מגיעים אנשים מטול כרם ומהכפרים הסמוכים, לבקר במקום, להדליק נרות ולקיים נדרים.
# **מקאם שיח' עותמאן** (مقام الشيخ عثمان): מערה ובה קברו של שיח' עותמאן. לא ידוע מיהו, אך התושבים מאמינים שהוא אחד מהצדיקים הקדושים.
# **מקאם אל-סִת מרים** (مقام الست مريم)**:** מערה על שם אישה אלמונית. בעבר נהגו לבוא להתפלל במערה.

## קישורים חיצוניים
* 

*

## הערות שוליים

קטגוריה:טולכרם
אגוסטין ארייטה

**אגוסטין ארייטה** (בספרדית: **Agustín Arrieta**; 29 באוגוסט 1803 – 22 בדצמבר 1874) היה צייר ז'אנר מקסיקני הידוע בסצנות חיי היומיום שלו בפואבלה של המאה התשע-עשרה, העיר בה חי רוב חייו. עם זאת, הוא היה גם צייר טבע דומם, שתיאר מאכלים מקסיקנים טיפוסיים רבים. 

## ביוגרפיה
### שנים מוקדמות
בנם של תומאס ארייטה, ממוצא בסקי, ושל ריטה מריה פרננדס. ארייטה הגיע כנער צעיר לעיר פואבלה, שם התגורר עד סוף ימיו. בזמן שלמד באקדמיה לאמנויות יפות בפואבלה, החליט להקים בית מלאכה משלו, שם החל לצייר סצנות ז'אנר ונושאים אחרים שהיו בלתי מובנים לציבור העשיר של העיר פואבלה, ולכן הוא קיבל סכומי כסף נמוכים עבור יצירותיו. אפילו ההכרה שהעניקו לו הציירים של פואבלה בתערוכה בשנת 1852 לא שיפרה את מצבו הכלכלי. לכן, כדי לפרנס את עצמו, היה קיבל עבודה כשוער בקונגרס הממלכתי.

ארייטה התפתח בהדרגה בטכניקות הרישום, הקומפוזיציה, הצבע, האנטומיה והאיזון שלמד אותם באקדמיה. התפתחויות אלה הביאו אותו להבשלה אומנותית, וציוריו קיבלו אופי משלהם. עם זאת, מבקריו, מצביעים על שגיאות בהרכב טבע הדומם וסצנות הז'אנר שלו, כמו גם על חזרה על אלמנטים ודמויות מסוימות. החלק הפחות מעניין ביצירתו הוא הציור הדתי, ויש כמה דוגמאות להן בכנסיות של פואבלה.

מה שמייחד את עבודתו של ארייטה הוא תיאור חיי היומיום והמנהגים בפואבלה של המאה התשע-עשרה: בגדים, גסטרונומיה ומקצועות זעירים, הם האלמנטים מודגשים וחוזרים על עצמם. יצירותיו מספקות תיאורים מדויקים של טיפוסים מקסיקנים כמו החייל, נושא המים, הכומר, הג'נטלמן, הקבצן ורבים אחרים. ארייטה הוקסם מסצנות יומיות כמו זו שתוארה ב-Tertulia de pulquería שלו - המתרחשת באחד מבתי המרזח בפואבלה - או מסצנות של קרבות רחוב והשוק, שלהן העניק אווירה חגיגית.

### ארייטה ונטורליזם
ארייטה רצה לתעד את טבע דומם כאילו הוא טעון בסמליות. סגנון שהיה נפוץ במאה ה-16 לפני שהשתנה במאה ה-17 לייצוג פשוט של הטבע. אקדמיית סן קרלוס לא כללה ציור טבע דומם בתוכנית הלימודים שלה, אבל ארייטה שאף להציל את הנושא הזה, ולכן הוא צייר מאכלים וכלים מקסיקניים אקזוטיים המשמשים במיוחד במטבח של פואבלה. המאפיינים האטרקטיביים ביותר של ציורי טבע דומם שלו הם הריאליזם של המרקמים, הצבעים המבריקים של הפרי והעיבוד הריאליסטי של זכוכית.

ארייטה גם צייר דיוקנאות של כמה דמויות חשובות בחברה של פואבלה.

עם רעיונותיו שהיו יוצאי דופן בזמנו, הוא לא נהנה מפופולריות וחי בעוני כל חייו. את המוניטין של הצייר המקסיקני הזה, מחלוצי האסכולה הלאומית, חשף לואיס בלו אי זטינה בספרו Pinturas Poblanas, שנכתב ב-1943.

## גלריה

File:Arrietacomedor.jpg
 File:Arrietatertulia1.jpg
File:Still-life by José Agustín Arrieta, San Diego Museum of Art.JPG
File:6111 Retrato de la familia del General Don Felipe.jpg


## קישורים חיצוניים

## הערות שוליים

קטגוריה:ציירים מקסיקנים
קטגוריה:ילידי 1803
קטגוריה:נפטרים ב-1874
מייטקיינה

**מייטקיינה** (בבורמזית: **မြစ်ကြီးနားမြို့း**) היא עיר בצפון מיאנמר המהווה את עיר הבירה של מדינת קצ'ין . העיר שוכנת 1,480 ק"מ מיאנגון, ו-785 ק"מ ממנדליי. משמעו של השם בבורמזית "ליד הנהר הגדול", ומייטקיינה נמצאת על הגדה המערבית של נהר איירוואדי. לעיר נמל נהר ותחנת הרכבת שלה מהווה את מסוף הרכבת הצפוני ביותר במיאנמר. את העיר משרת נמל תעופה ופועלת בה אוניברסיטת מייטקיינה .

## היסטוריה
מייטקיינה הייתה עיירת מסחר חשובה בין סין למיאנמר מאז ימי קדם.

המיסיונר הבפטיסטי האמריקאי ג'ורג' ג'יי גייס ואשתו הגיעו למייטקיינה בסוף שנות ה-90 ובשנת 1900 הם ביקשו רשות לבנות אחוזה בעיירה. המבנה קיבל את השם כנסיית הזיכרון של גייס (Geis Memorial Church) ומשמש כיום ככנסייה בפטיסטית.

כוחות יפניים כבשו את העיירה ואת בסיס הטיסה הסמוך במהלך מלחמת העולם השנייה בשנת 1942. במאי עד אוגוסט 1944 נערך על העיר מצור. באוגוסט 1944 נכבשה מייטקיינה מחדש על ידי כוחות בעלות הברית תחת גנרל ג'וזף סטילוול לאחר מצור ממושך וקרבות קשים בין דיוויזיות סיניות לאומניות, צ'ינדיטים ויחידת הפשיטה 5307 פיקוד אזור הלחימה הצפוני  והגורמים הנצורים של הארמייה ה-33 של הצבא היפני הקיסרי בפיקודו של גנרל מאסאקי הונדה . העיר הייתה חשובה מבחינה אסטרטגית לא רק בגלל חיבורי הרכבת והמים שלה לשאר חלקי בורמה, אלא גם עקב היותה על התוואי המתוכנן של דרך לדו.

## קישורים חיצוניים

## הערות שוליים

* 

קטגוריה:מיאנמר: ערים
קטגוריה:ערי בירה של יחידות מנהליות
האו ג'ונמין

**האו ג'ונמין** (במנדרינית: **蒿俊闵**; נולד ב-24 במרץ 1987) הוא כדורגלן עבר סיני ששיחק בעמדת הקשר.

## קריירת מועדונים
האו התחיל את הקריירה שלו במחלקת הנוער של טיינג'ין טדה. ב-15 בספטמבר 2004 ערך את הופעת הבכורה שלו בקבוצה הבוגרת בניצחון 0-2 נגד ליאונינג ז'ונגיו. ב-28 בנובמבר 2004 הבקיע את שער הבכורה שלו בניצחון 1-5 נגד אותה קבוצה. בשנים  ו- זכה בתואר כדורגלן העונה בסין.

ב-22 בינואר 2010 חתם לשנתיים וחצי בשאלקה 04 מהבונדסליגה. ב-6 במרץ ערך את הופעת הבכורה שלו בקבוצה בניצחון 1-4 נגד איינטרכט פרנקפורט והפך לכדורגלן הסיני הראשון בהיסטוריה של המועדון.

ב-8 ביולי 2011 האו חזר לסין וחתם בשאנדונג לוננג. לקראת עונת  נפצע ונעדר מהמגרשים מספר חודשים.

ב-25 ביולי 2021 חתם בווהאן עד לסיום העונה. בעונת  הצטרף לגואנגג'ואו.

## קריירה בינלאומית
בצעירותו, שיחק עם נבחרת הנוער של סין בגביע העולם בכדורגל עד גיל 17 בשנת  ובגביע העולם בכדורגל עד גיל 20 שנתיים לאחר מכן.

ב-3 באוגוסט 2005 ערך את הופעת הבכורה שלו בנבחרת הבוגרת בתיקו 2-2 נגד . ב-23 בפברואר 2008 הבקיע את שער הבכורה שלו בנבחרת בניצחון 1-3 נגד .

השתתף עם הנבחרת באולימפיאדת בייג'ינג (2008) ושלוש פעמים בגביע אסיה בכדורגל.

## תארים
; שאלקה 04
*הגביע הגרמני: 

; שאנגדונג לוננג
*גביע ה-FA הסיני: , 
*הסופר קאפ הסיני: 

; נבחרת סין
*אליפות מזרח אסיה: 

; אישיים
*הכדורגלן הצעיר של ההתאדחות לכדורגל בסין: , 
*נבחרת העונה בליגת העל הסינית: , , , 

## קישורים חיצוניים

קטגוריה:כדורגלנים סינים
קטגוריה:קשרי כדורגל סינים
קטגוריה:כדורגלני טיינג'ין ג'ינמן טייגר
קטגוריה:כדורגלני שאלקה 04
קטגוריה:כדורגלני שאנדונג טאיישן
קטגוריה:כדורגלני ווהאן יאנגצה ריבר
קטגוריה:כדורגלני גואנגג'ואו
קטגוריה:כדורגלנים באולימפיאדת בייג'ינג (2008)
קטגוריה:כדורגלני גביע אסיה 2011
קטגוריה:כדורגלני גביע אסיה 2015
קטגוריה:כדורגלני גביע אסיה 2019
קטגוריה:סינים שנולדו ב-1987
פנטקופטרוס

**פנטקופטרוס** (שם מדעי: *Pentecopterus*; מילולית: "כנף של ספינת פנטקונטר ") הוא סוג נכחד של עקרב ימי מהקבוצה פרוקי-רגליים, אשר חי במשך האורדוביק שלפני 467.3 עד 458.4 מיליון שנה מזמננו. הסוג תואר ב-2015 וכלל מין יחידי - *Pentecopterus decorahensis*, הקרוי על שם העייריה בה נמצאו מאובניו.

הממצאים שלו התגלו בעיירה קטנה, Decorah באיווה, ארצות הברית והיא כללה מספר שלדים חיצוניים קוצניים מעט של כמה פרטים.

סוג זה היה קרוב של המגלוגרפטוס שחי לצידו אך היה גדול בהרבה באורך של 1.7 מטר, קטן יחסית לקרובים מאוחרים שלו כמו היקלופטרוס שהגיע לאורך 2.6 מטרים, אך עדיין היה הגדול שבפרוקי-הרגליים באורדוביק.

הוא שייט במים בעזרת גפיו הארוכות ותפס טרף ימי לו ארב על קרקעית הים.

## קישורים חיצוניים

## הערות שוליים

קטגוריה:עקרבי מים
קטגוריה:בעלי חיים שחיו באורדוביק באמריקה הצפונית
קטגוריה:מאובני טקסונים שתוארו ב-2015
ארטופטרוס

ממוזער|ארטופטרוס בהשוואה לאדם.
**ארטופטרוס** (שם מדעי: *Erettopterus*; מילולית: "כנף חותרת") הוא סוג נכחד של עקרב ימי אשר התקיים במשך הסילור עד הדבון בימים הקדומים והיה גדול מאוד, מבין הגדולים שבפרוקי-הרגליים מעולם. הוא חי באירופה ובאמריקה הצפונית שלפני 443.7 עד 412.3 מיליון שנה, כשהמאובנים התגלו בעיקר בארצות הברית, אנגליה וסקוטלנד, אם כי עוד מאובנים נמצאו גם בקנדה, סקנדינביה ואסטוניה.

בסוג נכללו 19 מינים שונים, אשר נחשבו בתחילה לשייכים לסוג *Himantopterus*, שמוטל בספק. הוא תואר למדע ב-1859 בידי החוקרים האנגלים ג'ון וויליאם סלטר  ותומאס הנרי האקסלי.

הוא היה מהגדולים שבעקרבי המים לצד היקלופטרוס, הפנטקופטרוס (*Pentecopterus*) והאקוטירמוס. למרות שהצורות העיקריות שלו הגיעו לאורך של עד 90 ס"מ ולעיתים אף פחות, היו דגימות חלקיות של חלק אחורי של השריון שאולי הגיעו לאורך של מעל 2.5 מטרים אצל המין *E. grandis*. היה לו מבנה מוארך בעל מעין "כנפיים" לצידי ראשו שעזרו לו לשייט. העיניים היו גדולות והלסתות מעוקלות במעט ולצידם צבתות שעזרו לתפיסת טרף.

כמו קרוביו כנראה שהיה חי בסמוך לקרקעית הים וניזון במארב לטרף כמו חסרי חוליות אחרים או דגים קטנים.

## קישורים חיצוניים

קטגוריה:פטריגוטיים
קטגוריה:בעלי חיים שחיו בסילור באמריקה הצפונית
קטגוריה:בעלי חיים שחיו בדבון באמריקה הצפונית
קטגוריה:מאובני טקסונים שתוארו ב-1859
היברטופטרוס

**היברטופטרוס** (שם מדעי: *Hibbertopterus*) הוא סוג נכחד של עקרב ימי אמפיבי אשר התקיים בין הדבון לקרבון פנסילבני שלפני 387.7 עד 323.2 מיליון שנה מימינו.

סוג זה תואר לראשונה ב-1959 בידי החוקר (Erik Norman Kjellesvig-Waering) ונקרא לכבוד החוקר סמואל היברט-ווייר , אשר תיאר את הסוג לראשונה אך שייך אותו לסוג יוריפטרוס. משמעות השם היא מיוונית עתיקה הוא: "בעל הכנף של הירברט".

המאובנים שלו התגלו בבלגיה, סקוטלנד וארצות הברית של הדבון ובסקוטלנד, אירלנד, צ'כיה ודרום אפריקה של תחילת הקרבון.

לפי הממצאים שלו נראה שהיה גדול מאוד, באורך של 180 עד 200 ס"מ. לפי ממצא מדרום אפריקה הוא הגיע לאורך 2.5 מטרים, מה שהופך אותו לאחד מהגדולים שבבני קבוצתו ובין פרוקי-הרגליים מעולם. עם זאת מרבית המדדים שלו נעו יותר בטווח של 1.6 מטר או פחות. גם רוחבו הגיע ל-65 ס"מ והוא היה בעל שריון עגלגל ועבה, מזכיר מעט את שריון סרטני הפרסה המודרניים.

המבנה שלו רמז שחי אולי לזמן קצר על החופים, כשהוא שימר חמצן מומס בזימים ואולי היה בעל ריאות פרימטיביות, איתם חי לזמן קצר על היבשה באזורים לחים. עם זאת הוא היה חסר את ה"כנפיים" הארוכות של קרוביו והיה בעל בטן קצרה ומעוגלת יותר. ככל הנראה הוא סינן פלנקטון מקרקעית הים או ארב לטרף שאותו תפס עם צבתותיו.

## קישורים חיצוניים

## הערות שוליים

קטגוריה:עקרבי מים
קטגוריה:בעלי חיים שחיו בדבון באמריקה הצפונית
קטגוריה:בעלי חיים שחיו בקרבון פנסילבני
קטגוריה:מאובני טקסונים שתוארו ב-1959
אלברט איופי

**אלברט איופי** (בשוודית: **Albert Ejupi**; נולד ב-28 באוגוסט 1992) הוא כדורגלן שוודי ממוצא קוסובני המשחק בעמדת הקשר בנאסטבאד.

## קריירה
איופי התחיל את הקריירה שלו במחלקת הנוער של כריסטיאנסטאד. בתחילת הקריירה שלו שיחק בליגה השלישית במדינתו, עד שבעונת  הצטרף לוורברג מהליגה השוודית השנייה עמה היה שותף לעלייה לליגת העל השוודית בסיום העונה.

בעונת  חתם בהלסינגבורג במדיה שיחק חצי עונה. ב-11 ביוני 2022 חתם בהארטברג מליגת העל האוסטרית.

ב-1 בפברואר 2023 חתם בהפועל חדרה מליגת העל.

ב-15 ביולי 2023 חתם בהורסנס מליגת העל הדנית, ובמהלך העונה שוחרר ממנה.

ב-13 במרץ 2024 חתם בנאסטבאד.

## קישורים חיצוניים

## הערות שוליים

קטגוריה:כדורגלנים שוודים
קטגוריה:קשרי כדורגל שוודים
קטגוריה:סטוקהולם: כדורגלנים
קטגוריה:כדורגלני מיילבי
קטגוריה:כדורגלני הלסינגבורג
קטגוריה:כדורגלני הארטברג
קטגוריה:כדורגלני הפועל חדרה
קטגוריה:כדורגלני הורסנס
קטגוריה:כדורגלנים זרים בישראל
קטגוריה:ספורטאים זרים באוסטריה
קטגוריה:ספורטאים שוודים בישראל
קטגוריה:ספורטאים שוודים בדנמרק
קטגוריה:שוודים שנולדו ב-1992
הבורוטאוטתיס

**הבורוטאוטתיס** (שם מדעי: *Haboroteuthis*) הוא סוג נכחד של רכיכה גדולה שהתקיימה במשך הקרטיקון העליון במימי האוקיינוס השקט שלפני מיליון שנה מזמננו.

סוג זה תואר ב-2015 בידי החוקרים: Kazushige Tanabe, Akihiro Misaki ו-Takao Ubukata, על סמך ממצאים שהתגלו בהוקאידו שביפן.

ממצאיו של היצור שהיה קרוב לדיונונים או דיונוני הרחף המודרניים הכילו זוג של מקורים תחתונים עבים שהזכירו מקורי דיונונים מאותה תקופה, כמו *Nanaimoteuthis* מוונקובר שבקנדה. מקורים אלה הגיעו לאורך של 6 ס"מ בקירוב והיו גדולות מאוד.

ככל הנראה בעליהם הגיע לגודל של דיונון ענק או דיונון עצום מודרניים, מאחר שמקוריהם בעלי מידות דומות, כך שאולי ההבורוטאוטתיס הגיע לאורך של כמה מטרים והיה אחד מחסרי החוליות הגדולים ביותר של הקרטיקון, לצד אמוניטים נכחדים. עם זאת שאר הגוף לא השתמר במאבנים והדעות על כך הם השערות בלבד.

## קישורים חיצוניים

## הערות שוליים

קטגוריה:דיונונים
קטגוריה:בעלי חיים שחיו בקרטיקון עליון באמריקה הצפונית
קטגוריה:רכיכות שחיו במזוזואיקון
קטגוריה:מאובני טקסונים שתוארו ב-2015
הולדה

ממוזער|שמאל|250px|התפתחות עובר בביצה של ציפור
בכל תהליך רבייה מגיע השלב בו בעלי החיים צריכים להביא את צאצאיהם לעולם. מבחינה ביולוגית זוהו באופן מסורתי, שלושה אופני הולדה: הטלה (oviparity), המלטה או השרצה (viviparity) ואוביפריות (ovoviviparity). עם זאת, כל אחד מהמצבים המסורתיים הללו כולל מגוון של אסטרטגיות הולדה. בהתאם לכך, הביולוג טיירי לודה (Thierry Lodé) הציע חמישה אופני הולדה המבוססים על הקשר בין הזיגוטה (הביצית המופרית) לבין ההורים.

## חלוקה מסורתית
שלושת אופני הולדה המוכרים מסורתית הם:
***[[הטלה (ביולוגיה)|הטלה]] (oviparity)**: זהו אופן ההולדה העתיק ביותר בו העובר מתפתח מחוץ לגוף האם. ההפריה מתבצעת לפני ההטלה או לאחריה.
***[[המלטה]] או השרצה (viviparity)**: העובר מתפתח בתוך גוף האם. הצאצאים ניזונים בתוך או על גבי גופו של אחד מההורים, למשל אצל יונקים על ידי חבל הטבור. בעברית נהוג לכנות את התהליך המלטה אצל יונקים והשרצה אצל בעלי חיים אחרים.
***אוביפריות (ovoviviparity)**: שלב ביניים בין הטלה והשרצה. בשלב זה נולדים צאצאים חיים לאחר שבקעו בתוך גוף האם, אך אינם מקבלים מזון מהאם לאחר ההפריה.

## חלוקה מודרנית
הביולוג טיירי לודה (Thierry Lodé) הציע (2001, 2012) עדכון לחלוקה המסורתית בה חמישה אופני הולדה המבוססים על פי קשר ההזנה בין הזיגוטה (ביצית מופרית) לבין ההורים: 
***[[הטלה (ביולוגיה)|הטלה]] Ovuliparity**: ההפריה של הביצה היא חיצונית, הביצים משוחררות לסביבה ומופרות מחוץ לגוף על ידי הזכר. שיטה זו נפוצה אצל רכיכות, סרטנאים, דגים, ונמצאת ברוב הצפרדעים חסרי זנב.
***[[הטלה (ביולוגיה)|הטלה אמיתית]] Oviparity**: ההפריה של הביצה היא פנימית. הנקבה מטילה זיגוטות כביצים עם כמות ניכרת של חלמון כדי לספק מזון לעובר בזמן התפתחותו בתוך הביצה. הביצה אינה נשמרת בגוף, או נשמרת רק לזמן מוגבל. הולדה מסוג זה קיימת לדוגמה בקרב חרקים, ציפורים ויונקים מטילי ביצים כגון יונקי הביב (ארבעה מינים של *[[קיפודניים]]* *ו[[ברווזן]]* ).
***אוביפריות  Ovo-viviparity**: שלב ביניים בין הטלה והשרצה. בו נולדים צאצאים חיים אך למרות שההפריה של הזיגוטה היא פנימית אין אינטראקציות של הזנה (trophic) בין הזיגוטה להורים. הולדה מסוג זה נמצאה אצל הקמטן *Anguis fragilis*, בסוסוני ים הזיגוטות נשמרות בכיס של הזכר. בצפרדע *Rhinoderma darwinii*, הזיגוטות מתפתחות בשק הקול. בצפרדעים שנכחדו לאחרונה *Rheobatrachus*, התפתחו זיגוטות בקיבה.
***השרצה היסטוטרופית (Histotrophic viviparity)**: הזיגוטה מתפתחת בשחלות של הנקבה, אך העוברים מוצאים את המזון שלהם מרקמות אחרות, בין אם מהעור או רקמה בלוטית כגון אצל חיות כיס ויונקי הביב, על ידי אכילת ביצים לא מופרות (הנקראות oophagy) או אדלפופאגיה קניבליזם של עוברים אחרים כפי שקורה בכרישים מסוימים או ב*[[סלמנדרה שחורה]]* ).
***השרצה/המלטה המוטרופית (Hemotrophic viviparity)**: הנקבה מספקת את תזונת העוברים. לעיתים קרובות דרך שליה, כמו ביונקים למעט חיות כיס ויונקי הביב. בצפרדע *Gastrotheca ofifera*, עוברים מוזנים על ידי האם באמצעות זימים מיוחדים. הלטאה *Pseudemoia pagenstecheri* ורוב היונקים משתמשים בצורה זו של הולדה.

## ראו גם
* רבייה ביולוגית - מונחים
* האבולוציה של הרבייה המינית

## קישורים חיצוניים
*How do our animals reproduce?

## הערות שוליים

קטגוריה:רבייה בבעלי חיים
האקה (מיאנמר)

**האקה** (בבורמזית: **ဟားခါးမြို့း**) היא עיר במערב מיאנמר המהווה את בירתה של מדינת צ'ין . העיר שוכנת באזור הררי בגובה 1,867 מטר מעל פני הים והיא אחת הערים הקרות במיאנמר.

## היסטוריה
האקה נוסדה בסביבות שנת 1400 על ידי הקבוצה האתנית לאי . האזור נשלט על ידי צ'יפים מקומיים במשך דורות רבים והעיר כללה יותר מ-600 בתים כאשר הכוחות הבריטיים הגיעו להאקה ב-1889. הבריטים כבשו את האקה ב-19 בינואר 1890, כחלק מפעולתם "להכניע את שבטי הפרא" בדיוויזיית גבעות ארקן, כפי שנקרא האזור אז. מאוחר יותר יצרה הממשלה הבריטית חלוקה אדמיניסטרטיבית מסוג תת-חטיבה והאקה הפכה לעיירה כמה שנים מאוחר יותר.

זוג המיסיונרים הבפטיסט האמריקאי הראשון, ארתור קרסון (1860-1908) ואשתו לורה (1858–1942) שהגיעו להאקה ב-15 במרץ 1899 פתחו תחנת מיסיון במטרה להפיץ את הנצרות בקרב אנשי הצ'ין. 

כשבורמה קיבלה עצמאות מהשלטון הבריטי ב-1948, הפכה האקה לעיר חשובה כמרכז לאחת מחלקות המשנה הדיוויזיה המיוחדת צ'ין, שפאלאם  הייתה בירתה באותה תקופה. החטיבה המיוחדת של הסנטר בוטלה כמדינת הסנטר בשנת 1974, אז הפכה האקה לבירת מדינת צ'י. הדבר הביא לזרם של עובדי ממשלה, פיתוח דיור והרחבה של העיר. האקה הפכה בסופו של דבר לעיר הגדולה ביותר במדינת צ'י עם כ-20,000 תושבים.

## קישורים חיצוניים

## הערות שוליים

קטגוריה:מיאנמר: ערים
קטגוריה:ערי בירה של יחידות מנהליות
לויקו

**לויקו** (בורמזית: **လွိုင်ကော်မြို့**) היא עיר במיאנמר המהווה את בירתה של מדינת קאיה.
## היסטוריה
לויקו שימשה המטה של הקצין המדיני הממונה על מדינות קארני , חלק מהמדינות הנסיכותיות של בורמה הבריטית, בשנת 1922 במהלך השלטון הבריטי בבורמה. העיירה הייתה ממוקמת בחלק השטוח היחיד של אזור קארני. בשנת 1892 המפקדה מנתה ארבע צריפים. כסוכן של הממשלה הבריטית הוא הפעיל שליטה על שליטי קארני המקומיים, בפיקוח של המפקח בטאונגיי. בעיר שכן המטה של מיסיון אמריקני בפטיסטי שפעל באזור.

כמו בשאר מדינת קאיה, הגישה של זרים ללויקו הוגבלה לאחר העצמאות, עם אישורים מיוחדים הנדרשים כדי להיכנס לאזור. מאז ההפיכה הצבאית במיאנמר ב-2021, לויקאו הייתה זירת לחימה אינטנסיבית בין הכוחות המזוינים של מיאנמר לקבוצות חמושות אתניות המתנגדות לשליטה צבאית, מה שאילץ רבים מתושבי העיר לברוח.

## קישורים חיצוניים

* 

## הערות שוליים

קטגוריה:מיאנמר: ערים
קטגוריה:ערי בירה של יחידות מנהליות
חנקן חיוור

**חַנְקָן חִוֵּר** (שם מדעי: *Lanius excubitor pallidirostris*) הוא תת-מין של החנקן הגדול, ציפור שיר גדולה ממשפחת החנקניים, אשר לעיתים נחשב למין עצמאי. הוא מצוי במרכז אסיה וחלקים מצפון סין, איראן, אפגניסטן ופקיסטן.

בישראל הוא מזדמן נדיר, מופיע יותר בסתיו, אך נצפה גם באביב ובחורף. רוב הפרטים נצפים באילת, בערבה, ולאורך הבקע הסורי-אפריקני.

## טקסונומיה
החנקן החיוור תואר לראשונה על-ידי חוקר הצפרות האמריקאי ג'ון קאסין בשנת 1851 תחת השם מדעי הנוכחי *Lanius pallidirostris*. שם הסוג, *Lanius*, נגזר מהמילה הלטינית ל"קצב", בשל הרגלי האכילה שלהם: הם נוהגים לשפד את טרפם ולקרוע ממנו פיסות. שם התת-מין *pallidirostris* משלב את *pallidus* מלטינית עבור "חיוור" ו-*rostris* עבור "מקור".

החנקן החיוור שייך לחלק מקבוצת מינים בתוך הסוג חנקן שמהווה מין-על, שהמין העיקרי בו הוא חנקן גדול וחברים בו חנקנים נוספים בסוג. קבוצה זו הייתה נתונה לשינויים טקסונומים תכופים, והחנקן החיוור עצמו נחשב בעבר לתת-מין של החנקן האיברי (*Lanius meridionalis*) לצד תת-מינים נוספים, והמין נקרא אז חנקן דרומי; אך מאז הוחזרו כולם למעט אחד (החנקן האיברי) למין חנקן גדול.

## תיאור
חנקן בינוני באורך 23–24 ס"מ, מזכיר את מין האב החנקן הגדול, אך קטן ממנו במעט, זנבו קצר וצר יותר, והגוון האפור הכללי שלו בהיר יותר. בשל היותו נודד, כנפיו ארוכות והוא בעל חישוף-אברות ארוך יותר משל החנקן הגדול. יש לו כתמים לבנים גדולים ובולטים בשכמות ובבסיס אברות ושולי הזנב הלבנים נרחבים מאוד. המקור בעל בסיס בהיר במתחלף לקצה כהה.[ממוזער|חנקן חיוור, [גילגיט-בלטיסטן, פקיסטן|ימין]]
## קישורים חיצוניים

* דף מידע ותמונות של המין בישראל, באתר תצפית של ליאור כסלו
* תצפיות, קטעי וידאו, תמונות וקולות של חנקן חיוור, באתר eBird

## הערות שוליים

קטגוריה:חנקניים
קטגוריה:ארץ ישראל: חנקניים
קטגוריה:קזחסטן: עופות
קטגוריה:מונגוליה: עופות
קטגוריה:קירגיזסטן: עופות
קטגוריה:פקיסטן: עופות
קטגוריה:אפגניסטן: עופות
קטגוריה:איראן: עופות
קטגוריה:עיראק: עופות
קטגוריה:איחוד האמירויות הערביות: עופות
קטגוריה:כווית: עופות
קטגוריה:ערב הסעודית: עופות
קטגוריה:עומאן: עופות
קטגוריה:קטר: עופות
קטגוריה:בחריין: עופות
קטגוריה:אתיופיה: עופות
2004 בספרות

בערך זה מצוינים אירועים בולטים שהתרחשו במהלך שנת 2004 ונוגעים לתחום הספרות.

## אירועים בולטים

## ספרים חדשים נבחרים
*סוזנה קלארק – **ג'ונתן סטריינג' ומר נורל**
* אליס מונרו – בריחה
* קולם טובין – **האמן**
* קרלוס רואיס סאפון – צלה של הרוח
* דייוויד מיטשל – ענן אטלס 

## פרסים
* פרס נובל לספרות: אלפרידה ילינק
* פרס קמואש: אגוסטינה בסה-לואיס
* פרס אסטריד לינדגרן: ליג'יה בויונגה נונס

## קישורים חיצוניים

קטגוריה:ספרי 2004
קסימירו קסטרו

**קסימירו קסטרו** (בספרדית: **Casimiro Castro**; 24 באפריל 1826 – 8 בינואר 1889), היה צייר וליטוגרף מקסיקני, שנחשב לאמן גרפי ונוף חשוב במקסיקו של המאה ה-19.

## ביוגרפיה
קסימירו, בנם של כריסטובל קסטרו ומריאנה פליסיאנה בלנקס, נולד זמן קצר לאחר שמקסיקו רכשה את עצמאותה וחוותה תקופה של טלטלות פוליטיות וחברתיות – מלחמות, פלישות וסכסוכים. עבודתו היא תיעוד גרפי של השלב החשוב הזה בהיסטוריה של מקסיקו.

קסימירו למד באקדמיית סן קרלוס במקסיקו סיטי אצל האמן יליד איטליה פייטרו גואלדי, והושפע גם מקלאודיו לינאטי, שהביא את הליטוגרפיה למקסיקו. הליטוגרפיות הראשונות של קסטרו הופיעו בפרסומים דתיים וספרותיים כמו "המוזיאון המקסיקני" ב-1843 ו"אל גאלו פיתגורס" 1845. ב-1849 הפיק איורים לטקס האזכרה של גיבור העצמאות המקסיקנית, אגוסטין הראשון, קיסר מקסיקו.

הפרויקט החשוב ביותר שלו היה México y Sus Alrededores ("מקסיקו וסביבותיה"), שפורסם במקסיקו ב-1855, שכלל 42 לוחות של מקסיקו סיטי והסביבה. הלוחות כללו תצוגות אוויריות שצוירו מבלונים פורחים ומגגות בתים. העבודה ניתנה למקסימיליאן הראשון, קיסר מקסיקו, כשהתכונן להיות קיסר מקסיקו.

עבודתו של קסטרו מתעדת את השינויים באופנה במקסיקו מהצנע הרפובליקאי ועד למהפכה התעשייתית.

קסימירו הפיק את "Album del Ferrocarril Mexicano, Colección de Vistas Pintadas del Natural ("אלבום הרכבות המקסיקני") המכיל 25 לוחות, כאשר אנטוניו גרסיה קובאס כתב את הטקסט. העבודה נועדה להנציח את חנוכת קו הרכבת הראשון שנמתח מנמל וראקרוס על חוף המפרץ למקסיקו סיטי. הוא תיאר נופים לאורך תוואי מסילת הברזל, ופורסם ב-1877 על ידי ויקטור דבריי.

לאחר נסיעתו לאירופה, עשה קסטרו הדפסים של מקומות באיטליה ובספרד. הוא הפיק רישומים אדריכליים והדפסים של עיירות ועיצובי פנים במקסיקו, כמו גם פוסטרים לירידים ובתי אופנה, רבים מהם מציגים מגמות בסגנון אר נובו.

## גלריה

קובץ:Costumes Mexicains00.jpg
קובץ:Casimiro Castro - Guardiola Square - Google Art Project.jpg
קובץ:The Valley of Mexico from Chapultepec (Mexico City), 1850 Casimiro Castro.jpg
קובץ:Aguamiel01.jpg


## קישורים חיצוניים

## הערות שוליים

קטגוריה:ציירים מקסיקנים
קטגוריה:מקסיקנים שנולדו ב-1826
קטגוריה:מקסיקנים שנפטרו ב-1889
נוטוצ'לון

**נוטוצ'לון** (שם מדעי: *Notochelone*) הוא סוג נכחד של צב ים נכחד שחי בקרטיקון של אוסטרליה לפני 109 עד 99 מיליון שנה מזמננו, עד ראשית הקרטיקון העליון. זוחל זה לפי ממצאי המאובנים היה הזוחל הימי הנפוץ ביותר לאורך חופי קווינסלנד, אוסטרליה. 

צב זה השתייך למשפחת הפרוטוסטגיים, בעלי המינים הענקיים והוא תואר למדע לראשונה בידי החוקר האנגלי הידוע ריצ'רד אוון ב-1882, תחת השם המדעי: *Notochelys costata*. עם זאת שם הסוג ניתן למין הקיים צב שטוח-שריון מלאי (* Notochelys platynota*), ובהמשך שונה שם הסוג בידי ריצ'רד לידקר  בשנת 1889. הסוג הכיל מין בודד - *N. costata*.
## מאפיינים
לנוטוצ'לון לסתות קרניות כשריון וראש מעט מוארך ביחס לקרוביו החיים. הלסתות התחתונות היו גבוהות יותר בחלקם הקדמי, מה שגרם לסנטר להזדקר קדימה.

במראהו לא היה גדול כמו קרוביו הארכלון או הפרוטוסטגה אך עדיין הגיע לגודל של צב ים ירוק מודרני באורך משוער של 2 מטרים ומשקל של מעל 400 ק"ג. לפי מספר חוקרים הוא היה גדול עוד יותר, מאחר שהממצאים היו של פרט צעיר שעוד לא הגיע לשיא גודלו. לפי מחקרים אנליטיים הוא ניזון על קרקעית הים מטרף של חסרי חוליות ימיים כמו צדפות, חלזונות וסרטנים שונים. בתורו כנראה הוא נטרף בידי כרישים גדולים או מוזאזאוריים.

## קישורים חיצוניים

## הערות שוליים

קטגוריה:טקסונים שתוארו בידי ריצ'רד אוון
קטגוריה:בעלי חיים שתוארו ב-1882
קטגוריה:מאובני טקסונים שתוארו ב-1889
קטגוריה:פרוטוסטגיים
קטגוריה:בעלי חיים שחיו בקרטיקון עליון באוסטרליה
אביחי כהנא

**אביחי כהנא** (נולד ב-31 ביולי 1985, י"ג באב ה'תשמ"ה) הוא עורך דין ישראלי המשמש מנכ"ל משרד העלייה והקליטה.

## ביוגרפיה
נולד בחיפה לשושנה ודוד, ולו שני אחים ואחות. גדל בחיפה. למד בישיבת ההסדר במעלה אדומים ולאחר מכן שימש בה בתפקיד חינוכי במשך מספר שנים. שירת בצה"ל כמפקד כיתה בחטיבת כפיר.

בעל תואר ראשון במשפטים מאוניברסיטת בר-אילן ותואר שני במנהל ומדיניות ציבורית מאוניברסיטת תל אביב.

## קריירה מקצועית
בשנת 2012 עבד בעיריית ירושלים.

### בפרקליטות המדינה
כהנא התמחה בפרקליטות המדינה ועבד ביחידת אכיפה אזרחית בה, החל משנת 2013. לאחר מכן שימש כפרקליט במחוז דרום (אזרחי). בין השאר, שימש כמנהל פרויקטים ויועץ בכיר למשנה לפרקליט המדינה לעניינים אזרחיים אורית קוטב.

בפרקליטות מחוז דרום אזרחי ניהל תיקים בתחום האכיפה האזרחית, חלקם מול גורמי פשיעה מוכרים שהשתלטו על קרקעות מדינה. בין השאר ניהל תיקים להשבת כספי מדינה מול שלום דומרני ונגד חקלאים שהבריחו סחורות לחמאס.

בהמשך, עבד כיועץ בכיר למשנה לפרקליט המדינה אורית קוטב והוביל את פרויקט הבינה המלאכותית לחיזוי תוצאות הליכים משפטיים בתיקי הפרקליטות, שנועד להביא להתנהלות חכמה ויעילה יותר של הפרקליטות האזרחית.

### במשרד המשפטים
החל מפברואר 2020 עבד במשרד המשפטים ושימש כמנהל תחום מדיניות רגולציה. בתפקידו כמנהל מחלקת מדיניות רגולציה במשרד המשפטים הוביל מהלכים לביטול בירוקרטיה ממשלתית ולהפחתת נטל רגולטורי, בין השאר בתחום הכשרת שמאי מקרקעין הוביל מהלך שקיצר 14 מבחנים ל-2 בלבד, ובתחום הנגשה לאנשים עם מוגבלות בחן את יישום תקנות הנגישות.

יזם במשרד מהלך בשם "קחו חלק" שבמסגרתו מפרסמים "קולות קוראים" לציבור הרחב כדי להביע עמדות בנושאים שעומדים על הפרק, דוגמת תיקון החוק למניעת הטרדה מינית, או סימון תיקים של פרקליטות המדינה. באוקטובר 2020 קיבל על עבודתו פרס הצטיינות אישי.

החל מאוגוסט 2021 שימש כראש המטה של מנכ"ל המשרד ערן דוידי. במסגרת תפקידו הוביל רפורמות בשירות הציבורי, פעל כדי לשפר את השקיפות במשרד המשפטים, ניהל את העבודה על ועידת "דלתיים פתוחות" שהמשרד קיים לראשונה, וכן ריכז ותיכלל את דיוני הוועדה להתאמת המשפט לאתגרי החדשנות והאצת הטכנולוגיה.

### מנכ"ל משרד העלייה והקליטה
בתחילת פברואר 2023 הודיע אופיר סופר, שר העלייה והקליטה, כי החליט למנות את כהנא למנכ"ל משרדו. המינוי אושר בישיבת הממשלה ה-37 ב-5 בפברואר. ב-11 במרץ 2026 הודיע שר העלייה והקליטה, אופיר סופר כי כהנא יסיים את תפקידו באופן רשמי עם אישורו של תקציב המדינה לשנת 2026 בכנסת.

## חיים אישיים
נשוי לצופיה (בתו של הרב אליעזר שנוולד), בנקאית בבנק הבינלאומי, אב לארבעה ומתגורר במודיעין.

כהנא הוא יו"ר עמותת תפארת חן - קהילה דתית לאומית במודיעין.

## קישורים חיצוניים
* אביחי כהנא ברשת החברתית פייסבוק
* אביחי כהנא ברשת החברתית אינסטגרם
* עו"ד אביחי כהנא, באתר משרד העלייה והקליטה
* 

## הערות שוליים

קטגוריה:בוגרי ישיבת ברכת משה
קטגוריה:בוגרי אוניברסיטת בר-אילן: משפטים
קטגוריה:עובדי משרד המשפטים
קטגוריה:מודיעין-מכבים-רעות: אישים
קטגוריה:חיפה: אישים
קטגוריה:מנכ"לי המשרד לקליטת עלייה
קטגוריה:ישראלים שנולדו ב-1985
נג'נדו מוואנגי

**נג'נדו מוואנגי** (באנגלית: **Ng'endo Mwangi** נולדה: דצמבר 1936, נפטרה: 30 באוקטובר 1989)  הייתה הרופאה הראשונה של קניה. בוגרת מכללת סמית' ומכללת אלברט איינשטיין לרפואה בארצות הברית. היא הקימה מרפאות המשרתות אוכלוסייה כפרית גדולה מאוד של שבט המסאי בשנות ה-60 של המאה ה-20.

## ביוגרפיה
מוואנגי נולדה כפלורנס מוואנגי בכפר קינו בקיאמבו, אזור ניירובי אשר בקניה, להוריה רהב וואמבוי מוואנגי ומוואנגי מוצ'ירי.

היא למדה בתיכון לורטו לימורו בקניה כחלק מהכיתה הראשונה של בית הספר. מוואנגי זכתה ללמוד בארצות הברית במסגרת מלגה מטעם תוכנית קנדי, תוכנית אשר הוקמה על ידי קנייתי צעיר בשם תום מבויה  ב-1959 אשר דחף תלמידים קנייתים מצטיינים ללמוד בארצות הברית.

מוואנגי הפכה לאישה האפריקאית השחורה הראשונה שלמדה במכללת סמית' במסצ'וסטס. היא סיימה את לימודיה במכללת סמית' בשנת 1961, ולאחר מכן הפכה לסטודנטית האפריקאית הראשונה במכללת אלברט איינשטיין לרפואה בניו יורק.

כשחזרה לקניה כרופאה מוסמכת, היא עבדה תקופה קצרה בבית החולים הלאומי של קניה ולאחר מכן היא פתחה את המרפאה הראשונה שלה, בעיירה "נהר אתי" אשר ישבה באזור כפרי צחיח דרומית מזרחית לניירובי, שם הייתה הרופאה היחידה, יחד עם צוות של 4 אחיות, שטיפלה בלמעלה מ-300,000 אנשי שבט המסאי. רובם הלכו עשרות קילומטרים ברגל על מנת להגיע לטיפול במרפאתה.

בעקבות הרעב הכבד באפריקה ב-1984–1985 החליטה להקים מרכז רפואי גדול יותר, לשם כך נעזרה בתורמים, בבתה, והתייעצה עם ראשי שבטי המסאי בקניה, עד שבשנת 1987 היא הקימה את המרכז הרפואי רטו בעיירה סולטן חמוד בקניה. המרכז הרפואי הזה כלל 50 מיטות והיה חדשני מאוד לתקופתו.

חברי ברית הסטודנטים השחורים, שמוואנגי הייתה ממייסדיה, במכללת סמית' יזמו מתקנים נוספים בקמפוס, ובשנת 1973 הוקם מרכז התרבות מוואנגי אשר נקרא על שמה. בעת הקמתו המרכז היה ממוקם בלילי הול, אך מאוחר יותר הוא הועבר למרכז דייוויס במכללה.

היא זכתה בתואר כבוד מטעם מכללת סמית' ב-1987.

## חיים אישיים
בתה וומבוי מוואנגי (Wambui Mwangi) סיימה אף היא תואר ראשון במכללת סמית' ודוקטורט מאוניברסיטת פנסילבניה.

מוואנגי נפטרה מסרטן השד ב-1989.

## קישורים חיצוניים

## הערות שוליים

קטגוריה:קניה: היסטוריה
קטגוריה:בעלי תואר דוקטור לרפואה מבית הספר לרפואה ע"ש אלברט איינשטיין
קטגוריה:נשים בקניה
קטגוריה:פמיניסטיות קנייתיות
קטגוריה:קנייתים שנולדו במאה ה-20
קטגוריה:קנייתיות שנולדו במאה ה-20
קטגוריה:נפטרות ב-1989
דריוזאוריים (דמויי-תנין)

ממוזער|שרידים של ''Dyrosaurus''.
**דריוזאוריים** (שם מדעי: Dyrosauridae) היא משפחה נכחדת של זוחלים דמויי-תנינאים שהתקיימו בין הקרטיקון העליון לאאוקן מלפני 83.5 עד 47 מיליון שנה מזמננו. משפחהה זו מרובת סוגים והיא תוארה לראשונה ב-1903 בידי de Stefano.

משפחה זו דמתה לגוויאליים והייתה בעלת לסתות צרות יחסית עם שיניים זוגיות זקורות מעט בקדמת הלסת. הם היו קרוביהם של הפולידוזאוריים, ביניהם גם הסרקוסוכוס הענק. מעריכים שמינים רבים בקבוצה היו שוכני ימים שנעו באוקיינוס הפתוח. מרביתם הגיעו עד לאורך 6 מטרים אך הגדול מביניהם, הפוספטוזאורוס הגיע לאורך של 9 מטרים.

בעבר סברו שבני המשפחה היו בעלי מוצא אפריקני, אך בהמשך התגלו מאובנים שלהם בכל היבשות.

## מיון
*סוג ללא מקור *Anthracosuchus*
*סוג ללא מקור *Cerrejonisuchus*
*סוג ללא מקור *Chenanisuchus*
*סוג ללא מקור *Guarinisuchus*
*סוג ללא מקור *Rodeosuchus*
*תת-משפחה Phosphatosaurinae
**סוג פוספטוזאורוס (*Phosphatosaurus*)
**סוג *Sokotosuchus*
*תת-משפחה Hyposaurinae
**סוג *Acherontisuchus*
**סוג *Aigialosuchus*
**סוג *Arambourgisuchus*
**סוג *Atlantosuchus*
**סוג *Brachiosuchus*
**סוג *Congosaurus*
**סוג *Dorbignysuchus*
**סוג *Dyrosaurus*
**סוג *Hyposaurus*
**סוג *Luciasuchus*
**סוג *Rhabdognathus*
**סוג *Tilemsisuchus*

## קישורים חיצוניים

קטגוריה:דמויי תנינאים מהקרטיקון
קטגוריה:דמויי תנינאים שחיו בפלאוגן
פוספטוזאורוס

**פוספטוזאורוס** (שם מדעי: *Phosphatosaurus*; מילולית: "לטאת זרחן") הוא סוג נכחד של דמוי-תנין אשר התקיים בתחילת תקופת האאוקן בצפון אפריקה שלפני 48.6 מיליון שנה מזמננו. התנין הקדום השתייך למשפחה הקדומה דריוזאוריים (Dyrosauridae), הקרובה לפולידוזאוריים.

## תיאור
זהו סוג שתואר ב-1955 בידי Bergounioux  ונכלל מין אחד - *Phosphatosaurus gavialoides*, הקרוי עקב מבנהו הדומה לגוויאל. המאובנים שלו התגלו בתוניסיה, מאלי, אף שנמצאו מאובנים לא מזוהים מניז'ר שאולי השתייכו לסוג זה, אך הדבר לא ברור לחלוטין.

הפוספטוזאורוס היה הגדול שבבני משפחתו באורך של 9 מטרים, מה שהופך אותו בקלות לאחד מהגדולים שבתניני הפלאוגן. היו לו לסתות צרות אך בעלות שיניים עבות וקהות יחסית, בעל חוטם עם קצה עגלגל ומספר שקעי שיניים זוגיות לאורך הלסת התחתונה, מה שכנראה עזר לבעליה לתפוס דגים. הוא דמה מאוד לסוג *Sokotosuchus* מהקרטיקון, מה שהופך אותו למעין טקסון לזרוס, שנעלם מהממצאים עד האאוקן. 

דמוי-תנין זה היה דומה אולי בהתנהגותו לגוויאל הודי וניזון בעיקר מדיג, אם כי גודלו עזר לו גם להתגבר על טרף יבשתי לאורך הנהרות צפון של אפריקה הקדומה.

## קישורים חיצוניים

## הערות שוליים

קטגוריה:בעלי חיים שחיו באאוקן באפריקה
קטגוריה:מגה-פאונה של הפלאוגן באפריקה
קטגוריה:מאובני טקסונים שתוארו ב-1955
בשם האהבה

**בשם האהבה** הוא סרט קולנוע ישראלי משנת 1994 בבימויה של עידית שחורי, עם שפרה מילשטיין ומיכל ורד בתפקידים הראשיים.

התסריט נכתב על ידי עידית שחורי וציפורה דולן והוא מבוסס על המחזה "צלקת" שהן כתבו ועידית שחורי ביימה בפסטיבל עכו בשנת 1991.

העלילה מתרחשת בדירה אחת בליל קיץ לוהט בה נפגשים  חמישה אנשים: בת אחת, אם אחת, שני מאהבים ואישה נבגדת, אשר כל אחד מהם שואף לממש את האהבה הגדולה של חייו ונאלץ לבגוד ולפגוע ביקרים לו ביותר.

הסרט הוקרן בפסטיבל הקולנוע הים תיכוני במונפלייה וזכה לפרס הסרט הטוב בפסטיבל הסרטים הבינלאומי במיניאפוליס - סיינט פול.

לאורך הסרט נשמעת נגינת נוקטורנים לפסנתר של פרדריק שופן.

## תקציר העלילה
גליה (דורי נאומנקו) נשואה למושיק (דן תורג'מן) ויש להם בת קטנה. מושיק הוא עורך דין שהתקדם במקצועו לאחר שאביה של גליה קבל אותו כשותף במשרד עורכי הדין שלו.

חיי הנישואין שלהם התנהלו בסדר עד שהיא הביאה את חברתה מהלימודים שמעונה (מונה) (מיכל ורד) ומושיק התאהב בה. הרומן הזה נמשך כבר שלוש שנים והם עומדים לפני גירושים אך גליה לא מעוניינת להתגרש ומגיעה לחנה (שפרה מילשטיין), אמה של שמעונה, כדי שתשפיע על בתה שתפסיק את הקשר עם מושיק.

שמעונה מגיעה ומתחילה להתווכח עם גליה על אהבתה למושיק. היא גם מגלה לה כי היא בהיריון ממושיק וגליה מפצירה בה לעבור הפלה מלאכותית.

כשגליה עוזבת נשארות חנה ושמעונה ומתחילות לריב. חנה אומרת לשמעונה כי היא לא הצליחה בכל מה שלמדה וכי כעת יש לה אפשרות להקים משפחה. שמעונה מטיחה באמה כי לא הראתה לה אף פעם יחס של אהבה וכי הייתה מכה אותה בילדותה ובאחת הפעמים בה ברחה ממנה, היא נפלה ונזקקה לאשפוז.

לדירה מגיע ידיד המשפחה, רובין (יעקב אלפרין) שהוא אחיו של בעלה המנוח, פסח. שמעונה מגלה מכתבים שכתב רובין לחנה ומגלה שבין רובין וחנה היה רומן. פסח היה ניצול שואה שבור בנפשו שאשתו וילדיו נרצחו בשואה והוא לא הפסיק לחפש אחריהם. רובין לעומתו היה צעיר ומלא מרץ והיא נמשכה אחריה ללא ידיעתו של פסח. שמעונה בטוחה שהיא בתו של רובין אך חנה לא מוכנה להודות בכך.

לדירה מגיע מושיק ומשתף את שמעונה בהתלבטויות שלו בקשר לאשתו ובתו. הם מקיימים סקס (סצנה אירוטית) ולאחר מכן הוא עוזב ומנתק את הטלפון בדירתו.

חנה ושמעונה מותשות מהריב, שמעונה רוצה לישון וחנה מודיעה לה כי תלווה אותה לוועדה להפסקת היריון.

## צוות השחקנים

## קישורים חיצוניים

* 
* בשם האהבה, בספר הקולנוע הישראלי
* האהבה בשם האהבה, באתר קרן הקולנוע הישראלי
* בשם האהבה, בארכיון הסרטים הישראלי
* עידית שחורי משוחחת על בשם האהבה, באתר "מאגר העדויות של הקולנוע הישראלי"

קטגוריה:סרטי 1994
קטגוריה:סרטים בעברית
קטגוריה:סרטים מבוססי מחזות
קטגוריה:סרטי דרמה ישראליים
קטגוריה:סרטים על ניצולי השואה
פרסיאדו אביגדור

שמאל|ממוזער|250px|פרסיאדו ורעייתו חנה כפי שצולמו ב-2001
**פרסיאדו (יקיר) אביגדור** (בבולגרית: **Авигдор Персиадо**; 26 בפברואר 1928, סופיה, ממלכת בולגריה–28 באפריל 2018, בת ים, ישראל), היה כדורגלן, מאמן כדורגל, ואיש ניהול ישראלי, המזוהה עם קבוצת מכבי יפו ונמנה עם מייסדיה.

## קורות חייו
פרסיאדו אביגדור נולד בסופיה לשמואל ואסתר. למד בבית הספר הקהילתי בעירו. בהיותו נער הצטרף לתנועת מכבי בעיר הולדתו ושיחק כדורגל בקבוצת מכבי סופיה. הוא זכה לכינויו: טופצ'ה Топче–כדור בבולגרית, והכינוי ליווה אותו לאורך כל חייו. במאי 1943, במהלך מלחמת העולם השנייה גורשו יהודי סופיה לערי השדה, ומשפחת אביגדור הגיעה לעיר רוסה והתגוררה בקרב הקהילה המקומית. בהמשך, שיחק אביגדור בקבוצת הכדורגל המקומית "נאפרדוק רוסה" . בראשית 1945 שבה המשפחה לסופיה ואביגדור שב לשחק במכבי סופיה. ב-1949 במסגרת העלייה ההמונית עלה עם משפחתו לישראל והתגורר ביפו. באותה השנה נמנה עם מייסדי קבוצת מכבי יפו ובה שיחק בתפקיד המגן.

בסיום עונת 1954/1955 עלה עם הקבוצה לאחר משחקי מבחן, מליגה ב' שהייתה השנייה בישראל לליגה הלאומית בכדורגל, שנקראה בעונה הקודמת ליגה א' והייתה הליגה הבכירה בישראל. בעונת 1955/1956 בליגה הלאומית השתתף במשחקי הקבוצה, והיא הצליחה להישאר בליגה לאחר משחקי מבחן. ב-6 ביולי 1957 השתתף במשחק גמר גביע המדינה בכדורגל 1956/1957 בו הפסידה מכבי יפו להפועל פתח תקווה 1–2. משחק הליגה האחרון שלו בשורות מכבי יפו נערך ב-11 ביוני 1960, מחזור הסיום של עונת 1959/1960 בליגה הלאומית, מול הפועל פתח תקווה. בעונה זו כיהן גם כמנהל הקבוצה. לכבוד פרישתו ממשחק פעיל בקבוצה, נערך לכבודו משחק ידידות שהתקיים ב-18 במרץ 1961 במגרש "הפחים" לעיני 4,000 אוהדים מול שמשון תל אביב. במחצית המשחק התקיים טקס חגיגי ובו הוענקו לו גביעי הוקרה וזרי פרחים. בתחילת המחצית השנייה ירד אביגדור מהמגרש לתשואות הקהל, פשט את חולצתו והעניק אותה למי שראה כממשיך דרכו יהודה נקסון. בין השנים 1960–1964 שימש כעוזר מאמן למאמנים: זאב בסרגליק, ואסיל ספאסוב ונוטקו ולב.

בנוסף, ולאורך השנים שלאחר פרישתו, השתלב אביגדור בהנהלת האגודה. הוא שימש כמאמן "חירום" בקבוצה לתקופות קצרות ותקופות מעבר בין מאמנים. כך לדוגמה, ב-1963 אימן את הקבוצה במשחקי מכבי אירופה שנערכו בליון צרפת, וכן ב-1967 כיהן לזמן קצר כמאמן הקבוצה עד להגעתו של המאמן הבולגרי סאשה פופוב. בהמשך, אימן קבוצות ילדים ונוער, היה מנהל הקבוצה, יושב ראש המועדון ויושב ראש מחלקת הנוער. היה פעיל במועדון עד להקמת מכבי קביליו יפו ב-2008. פרסיאדו אביגדור הלך לעולמו ב-2018 והובא למנוחות בבית העלמין ירקון. היה נשוי לחנה, אב לשתי בנות וסב לנכדים ולנינים.

## הישגים
### כשחקן
;מכבי יפו
* סגנית מחזיקת הגביע: 1956/1957

### כמאמן
;מכבי יפו
* משחקי מכבי אירופה, ליון, 1963: מדליית זהב

## לקריאה נוספת
* ברוך פורמן, **היידה בי-היידה בו** - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

## קישורים חיצוניים

* 
* 
* 
* 
* 

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:סופיה: כדורגלנים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:מאמני כדורגל ישראלים
קטגוריה:מאמני מכבי יפו
קטגוריה:ישראלים ילידי בולגריה
קטגוריה:ספורטאים יהודים בולגרים
קטגוריה:ניצולי השואה: בולגריה
קטגוריה:ילדים בשואה: בולגריה
קטגוריה:אישים הקבורים בבית הקברות ירקון
קטגוריה:ישראלים שנולדו ב-1928
קטגוריה:ישראלים שנפטרו ב-2018